Rikunarita-ORG/Wikinium huggingface dataset:
# Hu'idu

Gunung Tilongkabila
Hu'idu
**Hu'idu** botiye dudutu lo huta u muntu-muntu'o meyalo u langga-langgato to tudu lo pita lo huta. Hu'idu wawu datahu ngope'e sama rupa liyo, bo hu'idu lebe molanggato wawu mopantongu lo datahu.

## Defenisi

Hu'idu botiye dudutu lo huta u muntu-muntu'o meyalo u langga-langgato to tudu lo pita lo huta.

Hu'idu lebe molanggato wawu mopantongo lo datahu. To helili lo hu'idu biasa liyo ngohuntuwa punjuru-punjuru lo'u he hu'i-hu'ide.

To tambati uwewo u tilanggula hu'idu yito de langgatiyo ma 2.000 kaki meyalo 610 lo meteri.

Ilowali lo hu'idu botiye sababu kokoliyo'o to delomo huta u tilanggula liyo tektonik lempeng, gerakan orogenik, meyalo gerakan epirogenik.

Hu'idu molanggato to lipu lo Hulontalo tangguliyo hu'idu Tilonggabila, wanu to nga'amila lo Indonesia tangguliyo Puncak Jaya. Hu'idu u molanggato to tupa lo duniya tangguliyo hu'idu Mount Everest to lipu lo Tibet.

## Tanggulo hu'idu to timi'idu lipu lo Indonesia

* Gunong, gle (Aceh)
* Deleng (Karo)
* Dolok (Batak)
* Bukit (Melayu, artiliyo datahu)
* Pasir (Sunda)
* Igir,wakir, wukir, meru (Jawa)
* Bulu (Bugis)
* Hu'idu (Gorontalo)
* Keli (Flores)
* Nga (Papua)
* Olet (Sumbawa)
# Ludwig van Beethoven

Beethoven pada tahun 1820
**Ludwig van Beethoven** (i/ˈlʊdvɪɡ væn ˈbeɪˌtoʊvən/; bahasa Jerman: [ˈluːtvɪç fan ˈbeːtˌhoˑfn̩] baptis 17 Desember 1770 to Bonn, yilate 26 Maret 1827 to Wina) botiya tawu ngota komposer musik klasik lonto Jerman. Ilomataliyo u masahuru yito simfoni olimoliyo wawu otiyoliyo, wawu lahu lo piano Für Elise.
Tiyo ta otawa lotawu lowali tala ngota lo komponis uda'a wawu taapulu damango to delomo masa Zaman Klasik dan Zaman Romantik.
To'u onggo buboto, tiyo botiye pianis ta o bakat, masahuru wawu otawa lo tawu hikayawa to Wina, Austria, tambati to'utonu tiyo tola-tola. Dabo to taawunu 1801, tiyo ma didu boti mo'odungohu. Taawunu 1817 tiyo ma lowawi bungolo.
Openu didu mowali moyitohu to konser, tiyo layito hemohutu musik, wawu to masa botiye tiyo lohutu ilomataliyo u molamahu.

## Referensi
# Hastinapura

Peta lo Hastinapura to India
**Hastinapura** (Dewanagari: हस्तिनापुर; IAST: Hastināpura) botiya kota tuwawu wawu Nagar Panchayat to distri Meerut, Uttar Pradesh, India.
Hastina lonto asali lo tahe Hasti (gajah) wawu Pura (kota). Ngohuntuwa riwayati u yilowali to Hastinapura.

To masa botiya, kota botiye hetanggula lotawu Hastinapur, lamingiyo 120 km monto Delhi, India. Teeto ngohuntuwa obyek wisata u hena'o mayi lotawu odel Kuil Jain wawu Taman Nasional Hastinapur.

## Hastinapura masa botiya

Hastinapura masatiya bolo kota kiki'o to wilayaah Doab, Uttar Pradesh wawu hetanggulo lotawu Hastinapur, 37 km monto Meerut wawu 120 km monto Delhi.
Daata lo tuwango lipuliyo 20.000 lota. Mona'o oditomola mowali motita'e to bus monto Meerut, mulai jam 7 dumodupo sampe jam 9 lo'u huyi. Dalaliyo gaga wawu beresi wolo pilomulo wawu pangimba heyiduwa oloyihi olowala. Obyek wisata u oda'aliyo he ntalengo lotawu yito Kuil Jain wawu Taman Nasional Hastinapur.

## Referensi
# Olobu

| Olobu |
| --- |
| Klasifikasi ilmiah |

**Olobu** yito binatangi mohuntapa o u'ata moheluwopato wawu o tunge mohumayawa odelo sapi, hebiyahu lo tawu to dunia oda'aliyo to Asia. Olobu hebiyahulo pohamala tapuliyo wawu mowali pohiyo mokaraja odelo momade'a ileengi meyambo pangimba.
Olobu botiye waliliyo lonto olobu linggelo ( to India hetanggulaliyo arni) wawu donggo woluwo odungga to daerah-daerah lo Pakistan. India, Bangladesh, Nepal, Bhutan, Vietnam, Sina, Philipina, Taiwan, Indonesia wawu Thailand.
To sa'ati botiya olobu linggelo to Asia ma he'iilangi wawu mo'ohawatiri medungga masa tuwawu ma mopulito.

Olobu damango buhetiyo 300 kg sambe 600 kg. Olobu linggelo mayito poma'o buhetiye, olobu bilango linggelo buhetiyo sambe 800 kg wawu u'la'i buhetiyo sambe 1200 kg.
Rata-rata buheto olobu yito 900 g wawu langgatiyo 1,7 lo meteri.